

Republika Srbija

Autonomna Pokrajina Vojvodina

Grad Subotica

GRADONAČELNIK

Broj: 001865470-2025-09693-002-000-401-119

Dana: 23.04.2025. godine

Subotica

024/626-880

SB/GD

Na temelju članka 7. stavak 1. Pravilnika o načinu, postupku i kriterijima za dodjelu sredstava crkvama i vjerskim zajednicama koje djeluju na području Grada Subotice («Službeni list Grada Subotice», br. 15/13 i 10/25),

Gradonačelnik Grada Subotice dana 23. travnja 2025. godine raspisuje

**Javni natječaj za dodjelu sredstava**

 **radi sufinanciranja projekata crkava i vjerskih zajednica koje djeluju na području Grada Subotice za 2025. godinu**

**I. Predmet javnog natječaja**

Javni natječaj se raspisuje za sufinanciranje projekata crkava i vjerskih zajednica koje djeluju na području Grada Subotice za 2025. godinu u iznosu od 3.325.000,00 dinara.

Sredstva za sufinanciranje projekata crkava i vjerskih zajednica koje djeluju na području Grada Subotice namijenjena su:

- tekućim popravcima i održavanju,

- projektima adaptacije,

- projektima rekonstrukcije.

**II. Pravo na sudjelovanje**

Pravo podnošenja prijave na javni natječaj za dodjelu sredstava radi sufinanciranja projekata crkava i vjerskih zajednica imaju sljedeći subjekti:

- Subotička biskupija Subotica,

- Eparhija bačka - arhijerejsko namjesništvo subotičko,

- Reformirana kršćanska Crkva, Reformirana crkvena općina Subotica,

- Evangelička crkvena općina A.V. Subotica,

- Židovska crkvena općina Subotica i

- Islamska zajednica u Srbiji – Mešihat Islamske zajednice u Srbiji, Novi Pazar (Odbor Islamske zajednice u Subotici).

**III. Kriteriji za izbor projekata**

Kriteriji za dodjelu sredstava radi sufinanciranja projekata crkava i vjerskih zajednica iz proračuna Grada su:

- broj vjernika prema zadnjem popisu stanovništva na području Grada,

- broj objekata crkve odnosno vjerske zajednice,

- jesu li vjerski objekti pod zaštitom kao kulturno dobro,

- stanje u kojem se zgrada nalazi,

- sufinanciranje projekta iz drugih izvora,

- stupanj zadovoljavanja javnog interesa,

- unaprjeđenje stanja u oblasti u kojoj se projekt realizira.

**IV. Dokumentacija**

Sudionik natječaja u obvezi je dostaviti prijavu na natječaj na obrascu «Prijava na Natječaj za dodjelu sredstava radi sufinanciranja projekata crkava i vjerskih zajednica» - Obrazac broj 1.

Uz prijavu, podnositelj prijave obvezno je dužan priložiti:

- dokaz o podnositelju prijave: izvadak iz registra u kojem je subjekt registriran;

- pregled osnovnih podataka o podnositelju prijave (povijest, opis djelatnosti i sl.), načinjen od strane podnositelja prijave i

- detaljan opis projekta za čije sufinanciranje se podnosi prijava.

**V. Rokovi i opće informacije**

Natječaj će biti objavljen u «Službenom listu Grada Subotice» i na internetskoj stranici Grada [www.subotica.ls.gov.rs](http://www.subotica.ls.gov.rs), u odjeljku Natječaji i oglasi.

Prijave se podnose na propisanom obrascu **Obrazac broj 1** «Prijava na Natječaj za dodjelu sredstava radi sufinanciranja projekata crkava i vjerskih zajednica» koji je u prilogu Javnog natječaja i koji se objavljuje na internetskoj stranici Grada [www.subotica.ls.gov.rs](http://www.subotica.ls.gov.rs), u odjeljku Natječaji i oglasi.

Popunjene Prijave s dokumentacijom dostavljaju se u tiskanom obliku, u zatvorenoj omotnici, u Gradski uslužni centar Grada Subotice, Trg slobode 1 ili poštom na adresu Grada Subotice, Trg slobode 1, 24000 Subotica, s napomenom «Povjerenstvu za dodjelu sredstava crkvama i vjerskim zajednicama». Prijave na Natječaj **obvezno** treba dostaviti i u elektroničkoj formi na e-mail adresu: konkurs.crkve@subotica.ls.gov.rs .

**Nepotpune i nepravodobne prijave Povjerenstvo neće razmatrati.**

**Rok za podnošenje prijave je 15 dana od dana objave Javnog natječaja na internetskoj stranici Grada Subotice.**

Gradonačelnik

  Stevan Bakić